Minstens 67 sterf, verskeie nog onder puin vasgekeer ná steierwerk meegee
JY LEES NOU Minstens 67 sterf, verskeie nog onder puin vasgekeer ná steierwerk meegee
Minstens 67 mense het gesterf toe steierwerk rondom ’n koeltoring by ’n kragaanleg Woensdag in die Chinese stad Fengcheng in duie gestort het.
Luidens berigte was 70 mense op die steierwerk met die bou van die toring besig toe dit onder hulle meegegee het. Twee werkers is beseer en een word nog vermis. Dit is onbekend hoeveel ander nog onder die puin van beton en verwronge staal vasgekeer is.
#UPDATE on scaffold collapse at a power plant in Jiangxi Province
- 67 killed
- 1 still trapped pic.twitter.com/E4uznzvb2q — CCTVNEWS (@cctvnews) November 24, 2016
Die nasionale uitsaaier, CCTV, berig sowat 500 reddingswerkers, onder wie paramilitêre polisielede, het kaalhand in die puin gekrap op soek na oorlewendes.
#URGENT; This is the scene of the construction #collapse in #Fengcheng, #China, were some people still are trapped. pic.twitter.com/RDLAeINH3n — BreakingNews (@BreakingNLive) November 24, 2016
Die koeltoring is deel van ’n steenkoolkragaanleg van R15,4 biljoen wat na raming in 2018 voltooi sou gewees het.
40 orang lebih tewas dalam insiden robohnya menara pendingin pembangkit listrik Fengcheng, Tiongkok, Kamis (24/11) https://t.co/s1Vm53Rxgh pic.twitter.com/1Lsm0w29BZ — Xinhua Indonesia (@XHindonesia) November 24, 2016
Boutragedies is ongelukkig algemene voorvalle in China. In Augustus het 21 mense gesterf toe ’n pyplyn by ’n ander steenkoolkragaanleg ontplof het. Op 12 Augustus 2015 het 173 mense gesterf in die grootste industriële ramp nóg in die land se geskiedenis. Dít toe ’n chemiese stoor in die stad Tianjin ontplof het. Nog 797 mense is in die ontploffing beseer.
#China - We remember the 104 #Firefighters, 11 #Police & 58 civilians killed, 797 injured 1yr ago #TianjinExplosion pic.twitter.com/JKFEA8tdau — GlobalFire DMGF (@globalfiredmgf) August 12, 2016
Die voorman van die pakhuis is die doodsvonnis opgelê, maar dié straf is later opgeskort. Daar is bevind dat Joe Sjoewei, voorsitter van die logistieke firma Roeihai Internasionaal, hom omgekoop het om meer as 49 000 ton natriumsianied an ander hoogs giftige chemikalieë in die maatskappy se pakhuis te stoor.
Warehouse chief gets suspended death sentence https://t.co/rdTuGvROGL over Tianjin explosion that killed 173 in 2015 https://t.co/2hn4FROYDJ — CLB (@chinalabour) November 10, 2016